ནད་པ་ཞིག་གི་ནད་གཞི་སོས་དྲག་ཏུ་གཏོང་རྒྱུ་དེ་སྨན་ཁང་གི་ལས་དོན་གཙོ་བོ་དེ་མ་ཡིན་པར་མ་འཆི་བར་དུ་ན་དགོས་རྒྱུ་དེ་ཁོ་ཚོའི་རེ་བ་གཙོ་བོ་དེ་ཡིན།འདི་ལྟར་བྱུང་ན་སྨན་ཁང་དང་ཨེམ་ཆི་ཚོའི་ཡོང་སྒོ་རྒྱུ་ཆད་མེད་པར་སྒོར་མའི་དངོས་གྲུབ་ཆར་བཞིན་འབབ་ནས་ཡོང་ཞིང་།སྨན་ཁང་ཞིག་གི་ལོ་རེ་ཡོང་འབབ་ཀྱང་མཐོ་ནས་མཐོ་རུ་འགྲོ་བས་སྨན་ཁང་འཛུགས་པའི་ཆེས་ཐོག་མའི་དམིགས་ཡུལ་དེའང་འགྲུབ་པ་རེད།དམིགས་ཡུལ་དང་རེ་བ་འདི་དག་འོག་ནས་བཟོས་པའི་སྨན་སྣ་རྐང་གཅིག་ཡིན་ཀྱང་གཅིག་ལ་ཕན་རུང་གཞན་ཞིག་ལ་གནོད་ངེས་ཡིན་པ་ནི་བཤད་མི་དགོས་ཏེ།ཚོང་འབྲེལ་ལམ་ལུགས་ཁྲོད་ཀྱི་ཐབས་ཇུས་དང་དཔལ་འབྱོར་འདུ་འགོད་ཀྱི་བྱེད་ཐབས་སྤྱོད་དགོས་ན་ཐབས་ཇུས་དང་བྱེད་ཐབས་འདི་ཉིད་ནི་ཆེས་ལེགས་པོ་ཞིག་ཏུ་གྱུར་ནས་ཡོད་པས་སུས་ཀྱང་འདི་ཉིད་བློས་བཏང་དང་སྐྱུར་འཇོག་བྱེད་ཀྱི་མ་རེད།འདི་ལྟ་བུའི་ཐབས་ཇུས་དང་བྱེད་ཐབས་སྤྱོད་བཞིན་པར་བལྟས་ཚེ་སྨན་ཁང་ནི་མི་ཞིག་གསོན་པོ་བཟོ་ཐབས་བྱེད་ས་དེ་མིན་པར་མི་ཚེར་ནད་ཀྱིས་མནར་ནས་འཆི་གཅུག་ས་དེ་རེད་ཅེས་བཤད་ཆོག་པ་འདུགརྫོགས་སོ།།